REPUBLIKA HRVATSKA

PRIMORSKO-GORANSKA ŽUPANIJA

GRAD DELNICE

Jedinstveni upravni odjel

GRADONAČELNIKU GRADA DELNICA

Ivici Kneževiću, dipl. iur.

PROČELNICI JUO-a Grada Delnica

Gordani Piskač, dipl. ing. građ.

Na temelju članka 102. Poslovnika Gradskog vijeća Grada Delnica („Službene novine Primorsko-goranske županije“ 46/10, 04/11, 11/13, 20/13-pročišćeni tekst i 27/14), prosljeđuje se tijelima Grada Delnica na razmatranje i usvajanje

**NACRT**

**ZAKLJUČKA**

O PRIHVAĆANJU PRIJEDLOGA IZMJENE DRUŠTVENOG UGOVORA TRGOVAČKOG DRUŠTVA GORANSKI SPORTSKI CENTAR D.O.O. DELNICE

Materijal izradila:

Nikolina Muhvić, dipl. iur.

**Delnice, studeni 2015.**

REPUBLIKA HRVATSKA

PRIMORSKO-GORANSKA ŽUPANIJA

GRAD DELNICE

GRADONAČELNIK

GRADSKO VIJEĆE GRADA DELNICA

n/r predsjednice Nade Glad

Na temelju članka 48. stavka 1. Zakona o lokalnoj i područnoj (regionalnoj) samoupravi (NN br.33/01, 60/01, 129/05, 109/07, 125/08, 36/09, 36/09, 150/11, 144/12 i 19/13), te članka 60. Statuta Grada Delnica („Službene novine PGŽ“ br. 20/13-pročišćeni tekst i 6/15) prosljeđujem Gradskom vijeću Grada Delnica na razmatranje i usvajanje

**NACRT**

**ZAKLJUČKA**

O PRIHVAĆANJU PRIJEDLOGA IZMJENE DRUŠTVENOG UGOVORA TRGOVAČKOG DRUŠTVA GORANSKI SPORTSKI CENTAR D.O.O. DELNICE

Predlagatelj Pročelnica JUO-a

Gradonačelnik Gordana Piskač, dipl. ing. građ.

Ivica Knežević, dipl. iur.

**PRILOG 6 - Prijedlog Odluke o izmjeni Društvenog ugovora**

Na Izvanrednoj Skupštini trgovačkog društva Goranski sportski centar d.o.o.

Delnice koja je održana dana 31. srpnja 2015. godine konstatirano je da se na

prethodno održanoj sjednici dana 27. ožujka 2015. godine usvojio Program rada i

financijski plan GSC d.o.o. za tekuću 2015 godinu, no očito je da članovi Društva,

Grad Delnice i Općina Čavle, preuzete novčane obveze nisu prebacile u svoje

proračune, te proizlazi da neće moći ispunjavati svoje obveze prema GSC-u.

Primjenom Zakona o brdsko-planinskim područjima nakon donošenja Zakona o

regionalnom razvoju potkraj prošle godine, jedinice lokalne samouprave sa područja

Gorskog kotara zbog novog načina indeksacije razvijenosti izgubile su mnoge

poticajne mjere, koje su do sada, premda nedovoljno, bile potpora njihovu razvoju i

ublažavanju negativnih demografskih trendova.

Prema navedenim kriterijima status potpomognutog područja mogu ostvariti

samo općine i gradovi razvrstani u I. i II. skupinu. Na žalost, temeljem navedenih

općih parametara, niti jedna jedinica lokalne samouprave na području Gorskog

kotara nije stekla taj status, budući su razvrstane od treće do pete skupine, dakle u

razvijena područja. Posebnost Gorskoga kotara je bila prepoznata Zakonom o

brdsko-planinskim područjima, te su sve JLS na području Gorskog kotara ostvarile

status brdsko-planinskog područja i po toj osnovi brojne povlastice koje je ovaj Zakon

predvidio za takva područja.

Zakon o brdsko-planinskim područjima odredio je i temeljne ciljeve koji su se

njegovom primjenom trebali ostvariti, a oni su bili: demografska obnova, korištenje

svih prirodnih i inih resursa radi poticanja gospodarskog i društvenog razvoja,

smanjenje socijalnih razlika u pojedinim dijelovima zemlje kao i njen ravnomjeran

razvoj. Neprijeporno je da do sada ni jedan od ciljeva ni približno nije dosegnut, no

jednako tako je neprijeporno da će njegovim prestankom i gubitkom posebnih prava

u JLS doći do neželjenih i dugoročnih posljedica za gospodarstvo i društveni sektor

U PGŽ čak 14 gradova i općina ostaje bez poreznih prihoda od čega je devet jedinica

u Gorskom kotaru što zapravo znači cijeli Gorski kotar.

Od strane gradonačelnika Grada Delnica istaknuto je da financiranje rada GSCa

predstavlja veliki problem gradu, s obzirom da se proračun Grada Delnica smanjio

za cca. 11,50 milijuna kuna. U odnosu na, u početku godine predloženih 38 milijuna

kuna, Proračun Grada izmijenjen je i iznosi 35,8 milijuna kuna. Problem je u tome

što se zbog velikog gubitka tzv. nenamjenskih sredstava iz kojih se financira rad

udruga i niz drugih područja, došlo do pomalo drastičnog smanjenja sredstava na

pojedinim područjima djelatnosti.

Pad proračuna, rezultat je ponajprije gubitka povlastica vezanih uz brdski zakon.

Zbog gubitka povlastica vezanih uz poreze na dohodak i dobit, Grad je izgubio 7,5

milijuna kuna, novi Zakon o porezu umanjio je prihode za 2,1 milijun kuna, a

nemogućnost naplate komunalne naknade za vojne objekte dodatno je uzela dva

milijuna kuna. Da bi nakon tih gubitaka uravnotežili proračun smanjeno je za 15

posto plaća svima koji ih dobivaju iz proračuna odnosno 22% od 2013. godine, JVP Delnice dobiti će 150.000 kuna manje, kultura 102.000, a sport 228.000 kuna manje.

Također, u Gradu se nije išlo na povećanje prireza, kao ni na povećanje poreza na

tvrtku jer bi to išlo na štetu građana i obrtnika, a stečenim novcem ne bi se bitnije

poboljšalo stanje. Nažalost, nenamjenska sredstva namijenjena javnim potrebama u sportu i kulturi ni na koji način se nisu mogla nadoknaditi i zato se išlo u ova smanjenja.

Temeljem svega iznijetog, Grad Delnice u 2015 godini neće moći izvršiti svoje obveze prema GSC-u.

Od strane Općine Čavle također je istaknut problem sa proračunom koji je uslijed

ukidanja statusa brdsko-planinskog područja izgubio cca. 9,50 milijuna kuna. Tekuća

likvidnost proračuna općine je trenutno pozitivna, ali neće biti u mogućnosti prema

GSC-u 2015 godini podmiriti preuzete obveze.

Na sjednici je konstatirano da ova situacija ozbiljno narušava redovno poslovanje

GSC-a, pa se tijekom rujna može očekivati da GSC neće biti u mogućnosti podmiriti

obveze prema dobavljačima i zaposlenima, bez obzira što je PGŽ u cijelosti podmirila

preuzete obveze koje su planirane za 2015 godinu. Stoga je predloženo pripremiti

novu strategiju i model upravljanja Društvom, analizirati sve troškove i izraditi Plan

restrukturiranja Društva od strane Uprave Društva, na način da se zadrže i ulaže u

one objekte koji su profitabilni.

Također, konstatirano je da će biti potrebno izmijeniti Društveni ugovor te

povećati udio u broju glasova u Skupštini Društva u korist PGŽ-a.

Goranski sportski centar društvo je s ograničenom odgovornošću za održavanje,

upravljanje i korištenje sportskih i drugih objekata i obavljanje sportskih djelatnosti, sa

sjedištem u Delnicama, Školska 24, upisano u sudski registar Trgovačkog suda u

Rijeci. Osnivači Društva su Primorsko-granska županija, Grad Delnice i Općina

Čavle.

Odluke koje zahtijevaju promjenu Društvenog ugovora tvrtke, moraju biti

verificirane od strane Skupštine društva, Gradskog vijeća Grada Delnica, Općinskog

vijeća Općine Čavle te Skupštine Primorsko-goranske županije.

Da bi se prišlo realizaciji izmijene Društvenog ugovor u cilju uređenja broja

glasova u upravljanju društvom, biti će potrebno, sukladno Društvenom ugovoru o

osnivanju Goranskog sportskog centra, na Skupštini Društva usvojiti odluke o izmjeni

Društvenog ugovora.

Članovi trgovačkog društva GSC d.o.o. na svojoj skupštini prema Zakonu o

trgovačkim društvima dužni su suglasiti se s izmjenama Društvenog ugovora GSC

d.o.o., a Županijska skupština u ime članstva u trgovačkom društvu GSC d.o.o.,

sukladno svojim aktima i Zakonu, donosi Odluku o izmjenama Društvenog ugovora

GSC d.o.o.

Također, članovi društva u ovom slučaju Županija, Grad Delnice i Općina Čavle,

bez obzira na visinu svojih poslovnih udjela i njihovom postotku u temeljnom kapitalu

GSC d.o.o. slobodni su da Društvenim ugovorom koji je osnovni akt trgovačkog društva, odrede da će zastupanje u skupštini GSC d.o.o. biti različito od poslovnih udjela i to se predlaže Odlukom o izmjenama Društvenog ugovora kako bi se sporazum pretočio u broj glasova odnosno postotak u skupštini GSC d.o.o.

Svi akti nakon Županijske skupštine i Gradskog vijeća Grada Delnice i Općinskog vijeća Općine Čavle usvajaju se na skupštini GSC d.o.o. da bi se proslijedili u sudski registar Trgovačkog suda u Rijeci gdje će se upisati nastale promjene. Prethodno članovi GSC d.o.o.

moraju proći svoja nadležna tijela za donošenje ovakvih odluka kao članova trgovačkih društava.

Županijska skupština je zaključkom KLASA: 021-04/12-01/8, UR.BROJ: 2170/1-

01-01/4-12-19 od 25. listopada 2012. godine u točki 1. prihvatila informaciju o odluci

Gradskog vijeća Grada Delnica od 14. rujna 2012. kojom se daje suglasnost da

Općina Čavle postane novi član trgovačkog društva Goranski sportski centar d.o.o.,

uz uvjet da Grad Delnice zadrži svoj poslovni udio u Goranskom sportskom centru

d.o.o. od 26 %. Točkom 2. zaključka utvrđeno je da se Ugovor o prijenosu poslovnih

udjela usuglašava s Odlukom Grada Delnica na način da Općina Čavle sudjeluje sa

16.000,00 kuna (13,55%) u temeljnom kapitalu Društva s osnova prenesenih

poslovnih udjela od strane Primorsko-goranske županije bez naknade. Dalje, točkom

3. navedenog zaključka Društveni ugovor o osnivanju GSCa-a uskladio se sukladno

točki 2. ovog Zaključaka u članku 6. i članku 7. na način da visina poslovnog udjela u

GSC d.o.o. neovisno od sudjelovanja u temeljnom kapitalu iznosi:

GRAD DELNICE 26,00 % (dvadeset i šest posto)

OPĆINA ČAVLE 14,00% (četrnaest posto)

PRIMORSKO-GORANSKA ŽUPANIJA 60,00 % ( šezdeset posto)

Prilikom prosljeđivanja predmetnog akta Županijske skupštine u sudski registar

Trgovačkog suda u Rijeci radi upisa nastalih promjena, došlo je, uslijed prijepisa

samog akta, do tehničke pogreške u upisu poslovnih udjela u točci 6. Društvenog

ugovora, na način da je umjesto omjera utvrđenih navedenim Zaključkom skupštine u

tekstu za Grad Delnice i Općinu Čavle uneseni slijedeći poslovni udjeli:

GRAD DELNICE raspolaže sa 85 (osamdeset pet) poslovnih udjela

OPĆINA ČAVLE raspolaže sa 8 (osamdeset) poslovnih udjela

Slijedom navedenog, predlaže se usklađenje podataka u Društvenom ugovoru sa

važećim Zaključkom Županijske skupštine od 25. listopada 2012. godine na način da

se mijenja članak 6. , i to:

GRAD DELNICE raspolaže sa 90 (devedeset) poslovnih udjela

OPĆINA ČAVLE raspolaže sa 80 (osamdeset) poslovnih udjela

U Društvenom ugovoru u članku 7., sporazumom članova Društva uređuje se

visina poslovnih udjela, dakle učešće u upravljanju društvom, u konkretnom slučaju,

bez obzira na stvarnu veličinu poslovnih udjela, dok se člankom 15. uređuje broj

glasova u skupštini Društva.

Sadašnjim člankom 7. Društvenog ugovora utvrđena je visina poslovnih udjela,

bez obzira na veličinu poslovnih udjela, i to:

GRAD DELNICE............................................. 26 %

OPĆINA ČAVLE.............................................. 14 %

PRIMORSKO-GORANSKA ŽUPANIJA............60 %

Sadašnjim člankom 15. Društvenog ugovora utvrđen je broj glasova (od ukupno 100

glasova koje članovi Društva imaju) :

GRAD DELNICE............................................. 26 glasova

OPĆINA ČAVLE.............................................. 14 glasova

PRIMORSKO-GORANSKA ŽUPANIJA............60 glasova

Stoga, sukladno zaključku Skupštine Društva sa sjednice održane 31. srpnja

2015. god. i predloženim izmjenama Društvenog ugovora o povećanju udjela u broju

glasova u Skupštini Društva u korist PGŽ-a, predlaže se izmjena članka 7. (visina

poslovnih udjela), te članka 15. (broj glasova u skupštini Društva).

Članak 7. izmijenio bi se na način:

GRAD DELNICE............................................. 13 %

OPĆINA ČAVLE.............................................. 11 %

PRIMORSKO-GORANSKA ŽUPANIJA............76 %

Članak 15. izmjenom glasi:

GRAD DELNICE............................................. 13 glasova

OPĆINA ČAVLE.............................................. 11 glasova

PRIMORSKO-GORANSKA ŽUPANIJA............76 glasova

Tekst Prijedloga Odluke o izmjeni Društvenog ugovora sa izmjenama članka 6.,

članka 7. i članka 15. je u privitku, pa se predlaže članovima Društva da isti na

Skupštini Društva razmotre u cilju konačnog dogovora i donošenja važeće i

punopravne odluke.

Na temelju članka 35. Zakona o lokalnoj i područnoj (regionalnoj) samoupravi (NN 33/01, 60/01, 129/05, 109/07, 125/08, 36/09, 36/09, 150/11, 144/12 i 19/13) i članka 38. Statuta Grada Delnica (SN PGŽ 28/09, 41/09, 11/13, 20/13-pročišćeni tekst i 6/15), Gradsko vijeće Grada Delnica donosi

ZAKLJUČAK

Članak 1.

Prihvaća se prijedlog Odluke o izmjeni društvenog ugovora trgovačkog društva Goranski sportski centar d.o.o. iz Delnica donesene na redovnoj Skupštini trgovačkog društva Goranski sportski centar d.o.o. 22. rujna 2015., kojom se isti mijenja zbog nemogućnosti sudjelovanja u financiranju rada Goranskog sportskog centra d.o.o. od strane Grada Delnica.

Članak 2.

Mijenjaju se sljedeće odredbe na način da sada glase:

„Članak 6.“: „Temeljni kapital Društva sastoji se od 590 poslovnih udjela, od kojih svaki poslovni udjel iznosi 200,00 (dvjesto) kuna.

Članovi Društva raspolažu sa sljedećim poslovnim udjelima:

1. GRAD DELNICE, raspolaže s 90 (devedeset) poslovnih udjela u ukupnom iznosu

od 18.000,00 (osamnaest tisuća) kuna, što iznosi 15,25 % (petnaest zarez dvadeset pet)

posto temeljnog kapitala Društva;

2. PRIMORSKO-GORANSKA ŽUPANIJA, raspolaže s 420 (četiristo dvadeset)

poslovnih udjela u ukupnom iznosu od 84.000,00 (osamdeset i četiri tisuće) kuna, što iznosi

71,20 % (sedamdeset jedan zarez dvadeset) posto temeljnog kapitala Društva.

3. OPĆINA ČAVLE, raspolaže s 80 (osamdeset) poslovnih udjela u ukupnom iznosu

od 16.000,00 (šesnaest tisuća) kuna, što iznosi 13,55 % (trinaest zarez pedeset pet) posto

temeljnog kapitala Društva.“

„Članak 7.“: „Veličinu poslovnih udjela utvrđuju članovi Društva na temelju sporazuma, pa slijedom toga članovi Društva utvrđuju da, bez obzira na veličinu poslovnih udjela navedenih u članku 6. (šestom) ovog Ugovora, visina poslovnog udjela člana GRAD DELNICE iznosi 13,00 % (trinaest) posto, visina poslovnog udjela člana OPĆINA ČAVLE iznosi 11,00% (jedanaest) posto, a visina poslovnog udjela člana PRIMORSKO-GORANSKA ŽUPANIJA iznosi 76,00 % (sedamdeset šest) posto.“

„Članak 15.“: „U skupštini Društva članovi imaju sljedeći broj glasova:

GRAD DELNICE------------------------------------------- 13 (trinaest) glasova

OPĆINA ČAVLE-------------------------------------------- 11 (jedanaest) glasova

PRIMORSKO-GORANSKA ŽUPANIJA---------------76 (sedamdeset šest) glasova

Ukupni broj glasova u skupštini je 100 (sto).“

Članak 3.

Ovaj Zaključak stupa na snagu danom donošenja.

KLASA: 027-03/15-01/04

URBROJ: 2112-01-30-40-2-15-1

Delnice, 26.11.2015.godine

GRADSKO VIJEĆE GRADA DELNICA

Predsjednica

Nada Glad

**NACRT ODLUKE**

**1. PRIMORSKO-GORANSKA ŽUPANIJA**, Rijeka, Adamićeva 10, MBS: 02637731,

OIB: 32420472134, kao član društva GORANSKI SPORTSKI CENTAR d.o.o.-----------------

**2. GRAD DELNICE**, Delnice, Trg 138. brigade HV 4, MBS: 00426440, OIB:

14058875808, kao član društva GORANSKI SPORTSKI CENTAR d.o.o.------------------------

**3. OPĆINA ČAVLE**, Čavle, Čavle 206, MBS: 02554941, OIB: 03875343919, kao član

društva GORANSKI SPORTSKI CENTAR d.o.o ,----------------------------------------------------

-----------------------------------------------------------------------------------------------------------------

dana \_\_\_\_\_\_\_\_\_\_\_\_\_\_\_\_\_ 2015. (dvije tisuće i petnaeste) godine donose------------------------

**O D L U K U**

**O IZMJENI DRUŠTVENOG UGOVORA**

Članak 1. (prvi)

Članovi trgovačkog društva GORANSKI SPORTSKI CENTAR društvo s ograničenom odgovornošću za održavanje, upravljanje i korištenje sportskih i drugih objekata i obavljanje sportskih djelatnosti, sa sjedištem u Delnicama, Školska 24, upisano u sudski registar Trgovačkog suda u Rijeci pod MBS: 040135481, OIB: 54671320850 (u daljnjem tekstu: Društvo) mijenjaju sjedeće odredbe: članak 6. (šesti), članak 7. (sedmi) i članak 15.

(petnaesti) Društvenog ugovora (potpuni tekst od 08.11.2012. (osmog studenog dvije tisuće i

dvanaeste) godine, tako da članak 6. (šesti) mijenja se i glasi:---------------------------------------

*„Članak 6. (šesti)“*

„Temeljni kapital Društva sastoji se od 590 poslovnih udjela, od kojih svaki poslovni

udjel iznosi 200,00 (dvjesto) kuna.-----------------------------------------------------------------------

Članovi Društva raspolažu sa sljedećim poslovnim udjelima:-------------------------------

**1. GRAD DELNICE**, raspolaže s 90 (devedeset) poslovnih udjela u ukupnom iznosu

od 18.000,00 (sedamnaest tisuća) kuna, što iznosi 15,25 % (petnaest zarez dvadesetpet)

posto temeljnog kapitala Društva;------------------------------------------------------------------------

**2. PRIMORSKO-GORANSKA ŽUPANIJA**, raspolaže s 420 (četiristo dvadeset)

poslovnih udjela u ukupnom iznosu od 84.000,00 (osamdeset i četiri tisuće) kuna, što iznosi

71,20 % (sedamdeset jedan zarez dvadeset) posto temeljnog kapitala Društva.------------------

**3. OPĆINA ČAVLE**, raspolaže s 80 (osamdeset) poslovnih udjela u ukupnom iznosu

od 16.000,00 (šesnaest tisuća) kuna, što iznosi 13,55 % (trinaest zarez pedesetpet) posto

temeljnog kapitala Društva--------------------------------------------------------------------------------

Članak 2. (drugi)

Članak 7. (sedmi) Društvenog ugovora mijenja se i glasi:--------------------------------------

*„Članak 7. (sedmi)“*

„Veličinu poslovnih udjela utvrđuju članovi Društva na temelju sporazuma, pa slijedom

toga članovi Društva utvrđuju da, bez obzira na veličinu poslovnih udjela navedenih u članku

6. (šestom) ovog Ugovora, visina poslovnog udjela člana GRAD DELNICE iznosi 13,00 %

(trinaest) posto, visina poslovnog udjela člana OPĆINA ČAVLE iznosi 11,00% (jedanaest)

posto, a visina poslovnog udjela člana PRIMORSKO-GORANSKE ŽUPANIJE iznosi 76,00 % (sedamdeset šest) posto.“-------------------------------------------------------------------------------

O uplati dodatnih uloga radi povećanja temeljnog kapitala Društva ili o pristupanju

novih članova odlučuju članovi Društva s tročetvrtinskom većinom svih glasova.----------------

Općina Čavle se obvezuje u svrhu realizacije Projekta Regionalni sportsko

rekreacijski i turistički centar Platak, nekretnine koje su u njezinom vlasništvu, a nalaze se u

zoni zahvata projekta, posebnim ugovorom dati na korištenje (pravo građenja, pravo

služnosti, pravo plodouživanja i dr.) Društvu.----------------------------------------------------------

----------------------------------------------------------------------------------------------------------------

Članak 3. (treći)

Članak 15. (petnaesti) Društvenog ugovora mijenja se i glasi:-------------------------------

*„Članak 15. (petnaesti)“*

„U skupštini Društva imaju članovi sljedeći broj glasova:-----------------------------------

GRAD DELNICE------------------------------------------- 13 (trinaest) glasova-----------------------

OPĆINA ČAVLE-------------------------------------------- 11 (jedanaest) glasova-------------------

PRIMORSKO-GORANSKA ŽUPANIJA---------------76 (sedamdeset šest) glasova-------------

Ukupni broj glasova u skupštini je 100 (sto).-----------------------------------------------------------

Članak 4. (četvrti)

Ostale odredbe Društvenog ugovora ostaju na snazi neizmijenjene.------------------------

Članak 5. (peti)

-----------------------------------------------------------------------------------------------------------------

Ova Odluka stupa na snagu danom donošenja, a primjenjivat će se od dana upisa u

Sudski registar Trgovačkog suda u Rijeci.---------------------------------------------------------------

Temeljem ove Odluke, izradit će se potpuni (pročišćeni) tekst Društvenog ugovora.---

**Članovi Društva:**

1. **GRAD DELNICE**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**2. PRIMORSKO-GORANSKA ŽUPANIJA**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

1. **OPĆINA ČAVLE**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**