REPUBLIKA HRVATSKA

PRIMORSKO-GORANSKA ŽUPANIJA

GRAD DELNICE

**GRADONAČELNIK**

**GRADSKO VIJEĆE GRADA DELNICA**

n/r predsjednice Nade Glad

Na temelju članka 48. Stavka 1. Zakona o lokalnoj i područnoj (regionalnoj) samoupravi prosljeđujem Gradskom vijeću Grada Delnica na razmatranje i usvajanje

**NACRT**

**ODLUKE**

**o šestoj izmjeni i dopuni Odluke o komunalnoj naknadi**

**Pročelnica Gradonačelnik**

**\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_**

**Delnice, studeni 2015.**

Na temelju članka 23. Zakona o komunalnom gospodarstvu (NN 26/03 - pročišćeni tekst, 82/04 i 110/04, 178/04, 38/09, 79/09, 153/09,49/11, 84/11, 90/11, 144/12,94/13, 153/13, 147/14, 36/15 ), članka 35. Zakona o područnoj (regionalnoj) samoupravi (NN 33/01, 60/01, 129/05, 109/07, 125/08, 36/09, 150/11, 144/12 i 19/13) te članka 38. Statuta Grada Delnica (SN PGŽ 28/09, 41/09, 11/13, 20/13 i 6/15) Gradsko vijeće Grada Delnica na sjednici održanoj 26. studenog 2015. godine donijelo je

**ODLUKU  
o šestoj izmjeni i dopuni Odluke o komunalnoj naknadi**

Članak 1.

U članku 2. stavku 2. briše se riječ: „Biljevina“.

Članak 2.

U članku 5. stavku 5. točka b) mijenja se i glasi: „poslovnom prostoru u kojem su obveznici plaćanja komunalne naknade sa sjedištem na području Grada Delnica pokrenuli nove ili osposobili stare proizvodne linije i pri tome zaposlili najmanje 10 radnika na neodređeno vrijeme, od kojih je većina s prebivalištem na području Grada Delnica

Članak 3.

U članku 6. stavak 4. mijenja se i glasi: „Komunalna naknada obračunava se mjesečno, a plaća se do zadnjeg dana u mjesecu za mjesec zaduženja.“

U istom članku stavak 6. mijenja se i glasi: „Uplatnice iz prethodnog stavka ovog članka Odjel dostavlja obveznicima plaćanja do kraja siječnja za tekuću godinu.“

Članak 4.

U članku 7. stavak 3. postaje stavak 4., a dodaje se stavak 3. koji glasi: „Ako obveznik plaćanja komunalne naknade vjerodostojno ne dokumentira namjenu i površinu nekretnine za koju se plaća komunalna naknada i ne dozvoli izmjeru po ovlaštenoj osobi, površina će se utvrditi na slijedeći način: vanjske mjere građevine dužina x širina x broj etaža x 0,75.“

Članak 5.

Članak 10. mijenja se i glasi:

„Utvrđuju se koeficijenti namjene (Kn) u ovisnosti o vrsti nekretnine iz članka 3. stavka 1. ove Odluke:

1. stambeni prostor, kuće za odmor, garažni prostor i prostor koji koriste neprofitne organizacije

Kn = 1

2. poslovni prostor koji se koristi za obavljanje proizvodnih djelatnosti (tvorničke hale, skladišta, radionice koje su u funkciji proizvodne djelatnosti) - Kn = 3,5

3. poslovni prostor koji služi za ostale djelatnosti:

- uslužne djelatnosti, trgovačke, ugostiteljske, banke, agencije, uredske prostorije poduzeća, čekaonice, trafostanice, naplatne kućice na autocestama i sl.) - Kn = 10

- radionice, skladišni prostor i sl. koji obavljaju samostalnu djelatnost odnosno nisu sastavni dio proizvodne djelatnosti – Kn= 6

4. građevinsko zemljište koje služi u svrhu obavljanja proizvodne djelatnosti (otvorena skladišta, manipulativni prostori, parkirališta i sl.) - Kn = 0,35

5. građevinsko zemljište koje služi u svrhu ostalih djelatnosti

- uslužne djelatnosti, trgovačke, ugostiteljske, parkirališta i sl) - Kn = 1

- zemljište koje služi u svrhu obavljanja djelatnosti navedenih u točki 3., alineji 2. ovog članka Kn= 0,6

6. neizgrađeno građevno zemljište u skladu s člankom 3. stavkom 2. i 3. ove Odluke - Kn = 0,05“

Članak 6.

U članku 11. dodaje se alineja 7. koja glasi: „gradnju objekata i uređaja komunalne infrastrukture“

Članak 7.

Ova Odluka stupa na snagu osmog dana od dana objave u »Službenim novinama Grada Delnica“.

*Klasa: 363-03/01-01/14*

*Ur. broj: 2112-01-30-40-2-15-*

*Delnice, 26. studenog 2015.*

GRADSKO VIJEĆE GRADA DELNICA

Predsjednik **Nada Glad, v.r.**