REPUBLIKA HRVATSKA

PRIMORSKO-GORANSKA ŽUPANIJA

GRAD DELNICE

**GRADONAČELNIK**

**GRADSKO VIJEĆE GRADA DELNICA**

n/r predsjednice Nade Glad

Na temelju članka 48. Stavka 1. Zakona o lokalnoj i područnoj (regionalnoj) samoupravi prosljeđujem Gradskom vijeću Grada Delnica na razmatranje i usvajanje

**NACRT**

**ODLUKA**

**O**

**SKLAPANJU SPORAZUMA S HRVATSKIM ŠUMAMA**

**Pročelnica Gradonačelnik**

**\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_**

**Delnice, studeni 2015.**

Temeljem članka 9. stavka 1. Odluke o raspolaganju i upravljanju zemljištem u vlasništvu Grada Delnica (SN PGŽ 47/12), članka 2. Odluke o vrijednosti zemljišta na području Grada Delnica (SN PGŽ 4/15), članka 48. Zakona o lokalnoj i područnoj (regionalnoj) samoupravi (NN 33/01, 60/01, 129/05, 109/07, 125/08, 36/09, 150/11, 144/12 i 19/13) te članka 60. Statuta Grada Delnica (SN PGŽ 28/09, 41/09, 11/13, 20/13-pročišćeni tekst i 6/15) Gradsko vijeće Grada Delnica donosi

**ODLUKU**

**O SKLAPANJU SPORAZUMA S HRVATSKIM ŠUMAMA**

**Članak 1.**

Gradsko vijeće donosi odluku kojom ovlašćuje Gradonačelnika Grada Delnica za potpisivanje sporazuma s Hrvatskim šumama d.o.o. o načinu plaćanja naknade za izdvajanje šume iz šumskogospodarskog područja šuma u iznosu od 1.208.804,21 kn.

Naknada iz. st.1. ovog čl. plaća se temeljem rješenja Ministarstva poljoprivrede Klasa:UP/I-946-02/14-01/71, Ur.broj:525-11/0902-14-5 od 29.rujna 2014. godine i obračuna naknade izrađenog po Hrvatskim šumama d.o.o. od 21.11.2014.

**Članak 2.**

Ukupan iznos naknade podmirit će se dijelom iz sredstava proračuna Grada Delnica u iznosu 900.000,00 kn koje će Grad platiti na žiro račun Hrvatskih šuma br. 2360000-1500017935 odmah po potpisu Sporazuma, a dijelom iz šumskog doprinosa za 2016. godinu u preostalom iznosu od 308.804,21 kn.

Prijedlog sporazuma je sastavni dio ove Odluke.

**Članak 3.**

Ova odluka stupa na snagu osmog dana od dana objave u „Službenim novinama Grada Delnica.“

Klasa:350-01/10-01/07

Ur.broj:2112-01-30-10-15-12

Delnice, 26. studeni 2015.

GRADSKO VIJEĆE GRADA DELNICA

Predsjednica

Nada Glad

**Hrvatske šume d.o.o., Ljudevita Farkaša Vukotinovića 2, Zagreb (OIB 69693144506) zastupane po predsjedniku uprave mr.sc. Ivanu Paveliću**

**i**

**Grad Delnice, Trg 138. Brigade HV 4 (OIB 03944325629) zastupan po Gradonačelniku Ivici Kneževiću dipl.iur. sklapaju**

**SPORAZUM**

**Članak 1.**

Sporazumne strane utvrđuju da je za zemljište u poslovnoj zoni Kendar k.č.br. 10709/94 površine 54710 m2 u k.o. Delnice I, od strane Ministarstva poljoprivrede izdano rješenje Klasa:UP/I-946-02/14-01/71, Ur.broj:525-11/0902-14-5 od 29. rujna 2014. godine , temeljem kojeg se za izdvajanje i prijenos vlasništva predmetnog zemljišta na Grad Delnice, Hrvatskim šumama plaća naknada.

Sporazumne strane utvrđuju da je 21.11.2014. zaprimljen obračun naknade za izdvajanje šumskog zemljišta iz šumskogospodarskog područja u iznosu od 1.208.804,21 kn.

**Članak 2.**

Ovim Sporazumom sporazumne strane utvrđuju način plaćanja naknade iz čl. 1. ovog Sporazuma.

Ukupan iznos naknade podmirit će se dijelom iz sredstava proračuna Grada Delnica u iznosu 900.000,00 kn koje će Grad platiti na žiro račun Hrvatskih šuma br. 2360000-1500017935 odmah po potpisu ovog Sporazuma, a dijelom iz šumskog doprinosa za 2016. godinu u preostalom iznosu od 308.804,21 kn.

**Ovim Sporazumom Hrvatske šume se obvezuju izdati potvrdu o isplati naknadne odmah po izvršenoj uplati od strane Grada u iznosu od 900.000,00 kn. Temeljem potvrde Grad će se uknjižiti kao vlasnik zemljišta iz čl. 1. ovog Sporazuma te krenuti u postupak prodaje zemljišta.**

**Preostala sredstva u iznosu od 308.804,21 kn, Hrvatske šume, osnovom ovog sporazuma, neće uplatiti Gradu Delnicama dio šumskog doprinosa za 2016. godinu.**

**Članak 3.**

Hrvatske šume su u obvezi izvršiti sječu i otpremu stabala na parceli iz članka 1. ovog sporazuma a najkasnije do trenutka upisa kupca zemljišta, kojeg kao najpovoljnijeg ponuditelja odabere Grad u postupku javnog natječaja, kao vlasnika u zemljišne knjige, a ne kasnije od 31.03.2016..

**Članak 4.**

Ovaj Sporazum sastavljen je u 4 istovjetna primjerka od kojih po 2 primjerka zadržava svaka sporazumna stranka.

Za Hrvatske šume d.o.o. Za Grad Delnice

Predsjednik uprave Gradonačelnik

mr.sc. Ivan Pavelić Ivica Knežević dipl.iur.

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

Klasa:350-01/10-01/07

Ur.broj:2112-01-30-10-15-13

U Zagrebu \_\_\_\_\_\_\_\_\_2015. U Delnicama \_\_\_\_\_\_\_\_\_2015.