REPUBLIKA HRVATSKA

PRIMORSKO-GORANSKA ŽUPANIJA

GRAD DELNICE

**GRADONAČELNIK**

**GRADSKO VIJEĆE GRADA DELNICA**

n/r predsjednice Nade Glad

Na temelju članka 48. Stavka 1. Zakona o lokalnoj i područnoj (regionalnoj) samoupravi prosljeđujem Gradskom vijeću Grada Delnica na razmatranje i usvajanje

**NACRT**

**ODLUKA**

**o**

**osnivanju prava građenja na zemljištu u poslovnoj zoni Kendar**

**Pročelnica Gradonačelnik**

**\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_**

**Delnice, studeni 2015.**

Temeljem članka 9. stavka 1. Odluke o raspolaganju i upravljanju zemljištem u vlasništvu Grada Delnica (SN PGŽ 47/12), članka 2. Odluke o vrijednosti zemljišta na području Grada Delnica (SN GD 4/15), članka 48. Zakona o lokalnoj i područnoj (regionalnoj) samoupravi (NN 33/01, 60/01, 129/05, 109/07, 125/08, 36/09, 150/11, 144/12 i 19/13) te članka 60. Statuta Grada Delnica (SN PGŽ 28/09, 41/09, 11/13, 20/13-pročišćeni tekst i 6/15) Gradsko vijeće Grada Delnica donosi

**ODLUKU**

**osnivanju prava građenja na zemljištu u poslovnoj zoni Kendar**

**Članak 1.**

Gradsko vijeće donosi Odluku o osnivanju prava građenja u poslovnoj zoni K1-8 Kendar i to na k.č.br. 10709/94 k.o. upisne u z.k.ul. 2621 Delnice I.

Katastarska čestica ima površinu od 54710 m2 a za osnivanje prava građenja predviđena je površina od 45.285 m2 u svrhu izgradnje objekata proizvodne namjene. Dio katastarske čestice na koji se ne daje pravo građenja ima površinu 9425 m2 i sukladno UPU građevinskog područja proizvodne namjene i1-8 Kendar predviđena je za izgradnju ceste i zelenu površinu.

Osnivanje prava građenja izvršiti će se prema uvjetnom cijepanju i parcelacijskom elaboratu izrađenom po Ovlaštenom geometru Nenadu Vidmaru. Uvjetno cijepanje izvršit će se sukladno iskazanim pismima namjere za kupnju zemljišta.

**Članak 2.**

Za osnivanje prava građenja na dio k.č.br. 10709/94 k.o. Delnice I u površini od 45285 m2 raspisat će javni natječaj koji će u cijelosti biti objavljen na web stranici i oglasnoj ploči Grada Delnica sukladno Odluci o raspolaganju i upravljanju zemljištem u vlasništvu Grada Delnica (Službene novine PGŽ br.47/12).

Kao početna cijena za osnivanje prava građenja primijenit će se prodajna cijena zemljišta u iznosu 29,00 kn/m2, sukladno procjembenom elaboratu zemljišta u vlasništvu Grada Delnica izrađenom po stalnom sudskom vještaku Draganu Zecu.

**Članak 3.**

Osim uvjeta propisanih Odlukom o raspolaganju i upravljanju zemljištem u vlasništvu grada Delnica jedan od uvjeta natječaja za osnivanje prava građenja je obveza najpovoljnijeg ponuditelja – kupca, da na zemljištu izgradi proizvodni objekt i za istog ishodi uporabnu dozvolu najkasnije u roku 5 godina od dana sklapanja ugovora o pravu građenja.

Pravo građenja na zemljištu upisuje se u zemljišne knjige.

Ukoliko odredbe iz st.1. ne budu poštovane Ugovor o pravu građenja se raskida i zemljište ostaje u vlasništvu Grada Delnica po isteku roka od 5 godina.

Ukoliko najpovoljniji ponuditelj ispoštuje odredbe iz st.1. ovog članka sklopit će se Ugovor o prijenosu prava vlasništva u korist najpovoljnijeg ponuditelja bez naknade.

**Članak 4.**

Gradsko vijeće Grada Delnica ovom odlukom ovlašćuje Gradonačelnika da raspiše natječaj, potpiše ugovor o osnivanju prava građenja te poduzme sve potrebne radnje vezane za prijenos vlasništva.

**Članak 5.**

Ova odluka stupa na snagu osmog dana od dana objave u „Službenim novinama Grada Delnica.“

KLASA: 947-02/15-01/08

URBROJ: 2112-01-30-10-15-1

Delnice, 26. studeni 2015.

GRADSKO VIJEĆE GRADA DELNICA

Predsjednica

Nada Glad